ความพิเศษของเครปร้านนี้คือเนื้อแป้งเครปจะนุ่ม หนา หอม อร่อย เสริฟ์มาพร้อมกับไส้ที่เป็นวิปครีมและซอสที่เลือกได้ทั้งช็อคโกแลต สตอเบอร์รี่ หรือคาราเมลในราคา 35 บาท หากใครที่อยากเพิ่มความฟินเขาก็มีท็อปปิ้งทั้งสตอเบอร์รี่ กล้วย กีวี่ อัลม่อน คิทแคท โอริโอ้ และนูลเทลล่าเพียงอย่างละ 10 บาท นอกจากนี้ยังมีทั้งไอศครีม และบราวนี่ให้เพิ่มกันแบบจัดเต็มได้อีกด้วย ใครชอบของหวานต้องมาลองค่ะ ร้านนี้จะตั้งอยู่ด้านในโซนใหม่ในกาดมาลินด้านซ้ายมือก่อนถึงป้อมยามทางเข้าที่จอดรถด้านหลัง เมื่อเข้าไปถึงก็ให้จดออเดอร์ที่ต้องการซึ่งราคาเริ่มต้นโดยไม่ใส่อะไรเพิ่มจะอยู่ที่ 35 บาท แล้วเขียนชื่อให้เรียบร้อยแม่ค้าจะเรียกหาชื่อตามคิว ถ้าใครไม่อยู่จะข้ามไปก่อน เมื่อกลับมาเขาจะทำให้ทันที เพราะถ้าทำไว้จะหมดอร่อยกันพอดี ใครอยากทานของอร่อยก็รอหน่อยค่ะ 10-15 นาทีก็ได้กินแล้ว